Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 144. § Az adóhatóság alkalmazottja a végrehajtási eljárásban az egyes végrehajtási cselekmények foganatosításakor a bírósági végrehajtásról szóló 1994. évi LIII. törvény
Paragraph Index: 3443

(3) Az önellenõrzési pótlékot a késedelmi pótlék 50%-ának, ugyanazon bevallásnak ismételt önellenõrzése esetén 75%-ának megfelelõ mértékben kell felszámítani a bevallás benyújtására elõírt határidõ leteltét követõ elsõ naptól a helyesbítés nyilvántartásba történõ feljegyzésének, illetve a magánszemély jövedelemadója esetén az önellenõrzési lap benyújtásának napjáig. Ha az önellenõrzés pótlólagos adófizetési kötelezettséget nem eredményezett, mert az adózó adóját az eredeti esedékességkor vagy korábbi önellenõrzése során hiánytalanul megfizette, a fizetendõ pótlék összegét az általános szabályok szerinti mértékkel kell meghatározni, de az 5000 forintot, magánszemély esetében az 1000 forintot meghaladó összeget nem kell bevallani és megfizetni. Ha az önellenõrzés pótlólagos adófizetési kötelezettséget azért nem eredményez, mert a bevallani és megfizetni elmulasztott adó a következõ elszámolási idõszakban levonható adónak minõsült volna, az önellenõrzési pótlék összege nem haladhatja meg a két bevallás közötti idõre felszámítható késedelmi pótlék összegét. Ugyanilyen szabályok alapján kell megállapítani az önellenõrzési pótlékot akkor is, ha a termékimportot terhelõ általános forgalmi adót az adózó az adólevonási jog keletkezését követõen, de az elõzõ adómegállapítási idõszakra vonatkozó adóbevallásban szerepeltette elõzetesen felszámított levonható adóként.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes